Греъм Дейвис
Околна среда

Превод от английски: Елена Алексиева, 2002

chitanka.info

Знам, че така да се постъпва е безотговорно —

когато видиш по телевизията история

за това как някое от чудесата на творението

        изчезва,

да смениш канала.

Или пък, като четеш във вестника

за някой уникален хабитат,

погълнат от човешка ненаситност —

да обърнеш страницата.

Или, когато по радиото заговорят

как отмира някоя племенна култура —

да го изключиш.

Да, безотговорно е.

Но така постъпвам.

Обръщам страницата, отвръщам се,

опитвам се да прогоня болката.

Бог знае,

че уроци по загуба не трябват,

когато ти самият си изчезващ вид.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.